อยากทานก๋วยเตี๋ยวลูกชิ้นปลาต้องนึกถึงร้านนี้เลย "เจียงลูกชิ้นปลา" อากาศแบบนี้ทานก๋วยเตี๋ยวซดน้ำร้อนๆ ทำให้ร่างกายอบอุ่นดีค่ะ เดินไปเดินมาเข้าร้านเจียงดีกว่า

เมนูน่าทานทั้งนั้น เย็นตาโฟ ก๋วยเตี๋ยวเส้นปลา สุกี้ ข้าวต้มปลา ก๋วยเตี๋ยวปลา/ลูกชิ้นปลา ก๋วยเตี๋ยวเป็ด บะหมี่/เกี้ยวน้ำ ข้าวหน้าเป็ดก็มีค่ะ ของทานเล่น ปอเปี้ยสด หนังปลาทอดกรอบ ลูกชิ้นปลาลวกจิ้ม เป็นต้น

- บะหมี่เย็นตาโฟ ชามละ 60 บาท เครื่องเยอะดีค่ะ แต่ให้น้ำน้อยจัง รสชาติเข้มข้นดีค่ะ ใส่พริกป่นเพิ่มอย่างเดียวก็อร่อยมากแล้วค่ะ

- เส้นเล็กต้มยำแห้ง ชามละ 60 บาท เพิ่มเกี้ยวปลาลูกละ 5 บาท 4 ลูก เส้นเล็กเหนียวนุ่มดีค่ะ แต่เส้นยังติดกันเป็นก้อนไปนะ เครื่องเยอะดีโดยเฉพาะฮือก้วยนิ่มอร่อยมากๆ ต้มยำแห้งอร่อยเข้มข้นเปรี้ยวเผ็ดหวานกำลังดีไม่ต้องปรุงเพิ่มเลยค่ะ 

- สุกี้ลูกชิ้นปลา ชามละ 70 บาท วันนี้น้ำเยอะไปหน่อยไม่ค่อยเข้มข้น ต้องใส่น้ำจิ้มสุกี้เพิ่ม ปกติรสชาติจะพอดีไม่ต้องปรุงเพิ่มเลย ชอบลูกชิ้นของร้านเจียงมากๆ ทั้งลูกชิ้นปลา ลูกชิ้นกุ้ง เกี้ยวปลา ฮือก้วย ลูกชิ้นรักบี้ อร่อยทึกอย่างเลย

- ปอเปี้ยะสด จานละ 55 บาท น้ำจิ้มเปรี้ยวน้อยไปหน่อยค่ะ รสชาติสุภาพมากๆ ใส้มีแต่ถั่วงอก เต้าหู้ หมูสับ มีกุนเชียง กะ ไข่ อย่างละ 2 ชิ้นโปะมาด้านบน ไม่ค่อยถูกใจปอเปี้ยะของร้านนี้ค่ะ ชอบของ MK มากกว่าค่ะ

- ไอศครีมกระทิสด ถ้วยละ 30 บาท มาเสริฟแบบล้นถ้วยโรยหน้าด้วยมันเชื่อมฟักทองและถั่วลิสง รสชาติไอศครีมอร่อยหวานมันดีค่ะ เนื้อไอศครีมเนียนละเอียดดี 

- น้ำเปล่า ขวดละ 15 บาท น้ำแข็งแก้วละ 3 บาท 